section_heading: Radnja
paragraph_text: Carmela vidi i neke druge sličnosti između Baldwinova lika i Tonyja. Uzrujana je jer se mafijaški boss udvara zaručnici svojeg nećaka, što Carmelu podsjeća na Adrianu. Film završava sa šefom koji pogiba od ruke svog podređenog, nakon čega Carmela povjeruje da je to Christopherova "osvetnička fantazija". Christopher razgovara sa svojim posljednjim sponzorom iz Anonimnih alkoholičara, Eddiejem Dunnom, i kaže kako se više ne osjeća ugodno u Bada Bingu jer ga Tony i njegovi prijatelji sve više podbadaju zbog njegove ovisnosti.